stanford-oval/wikipedia huggingface dataset:
มหาวิทยาลัยราชภัฏเชียงราย
รายนามผู้ดำรงตำแหน่ง ผู้อำนวยการ อธิการ และอธิการบดี

(วิทยาลัยครูเชียงราย-สถาบันราชภัฏเชียงราย-มหาวิทยาลัยราชภัฏเชียงราย)
นับตั้งแต่เริ่มก่อตั้งจนถึงปัจจุบัน มหาวิทยาลัยราชภัฏเชียงรายมี ผู้อำนวยการ อธิการ และอธิการบดี ดังรายนามต่อไปนี้
| 0 | 1 | 2 |
| --- | --- | --- |
ทำเนียบ ผู้อำนวยการ อธิการ และอธิการบดีมหาวิทยาลัยราชภัฏเชียงราย
|  รายนาม ผู้อำนวยการ อธิการ และอธิการบดี |  วาระการดำรงตำแหน่ง  |  |
| 1. ดร.บัณฑิต  วงษ์แก้ว  (ผู้อำนวยการวิทยาลัยครูเชียงราย)  | พ.ศ. 2516 - พ.ศ. 2519  |  |

| 2. อาจารย์วิเชียร เมนะเศวต  (อธิการวิทยาลัยครูเชียงราย)  | พ.ศ. 2519 – พ.ศ. 2523  |  |

| 3. ดร.พา อักษรเสือ  (อธิการวิทยาลัยครูเชียงราย)  | พ.ศ. 2523 – พ.ศ. 2527  |  |

| 4. ผู้ช่วยศาสตราจารย์ ดร.ประสิทธิ์  กองสาสนะ  (อธิการวิทยาลัยครูเชียงราย)  | พ.ศ. 2527 – พ.ศ. 2531  |  |

| 5. รองศาสตราจารย์ ดร.สุเทพ  พงศ์ศรีวัฒน์  (อธิการบดีวิทยาลัยครูเชียงรายและสถาบันราชภัฏเชียงราย)  | พ.ศ. 2531 – พ.ศ. 2539 (2 วาระต่อเนื่องกัน)  |  |

| 6. ผู้ช่วยศาสตราจารย์ ดร.มาณพ  ภาษิตวิไลธรรม  (อธิการบดีวิทยาลัยครูเชียงรายและมหาวิทยาลัยราชภัฏเชียงราย)  | พ.ศ. 2539 – พ.ศ. 2556 (2 วาระต่อเนื่องกัน)  |  |

| 7. ผู้ช่วยศาสตราจารย์ ดร.ทศพล  อารีนิจ  | พ.ศ. 2556 – พ.ศ. 2560   |  |

| 8. รองศาสตราจารย์ ดร.ศรชัย  มุ่งไธสง  | พ.ศ. 2560 – ปัจจุบัน   |  |
หน่วยงานสนับสนุนการจัดการศึกษา

สำนักงานอธิการบดี
สถาบันวิจัยและพัฒนา เก็บถาวร 2016-03-30 ที่ เวย์แบ็กแมชชีน
สำนักวิทยบริการและเทคโนโลยีสารสนเทศ เก็บถาวร 2014-09-28 ที่ เวย์แบ็กแมชชีน
สำนักศิลปะและวัฒนธรรม
สำนักส่งเสริมวิชาการและงานทะเบียน เก็บถาวร 2015-01-23 ที่ เวย์แบ็กแมชชีน
สำนักนวัตกรรมและการศึกษาต่อเนื่อง[ลิงก์เสีย]
โรงเรียนสาธิตมหาวิทยาลัยราชภัฏเชียงราย
สถาบันภาษาและวัฒนธรรมนานาชาติ เก็บถาวร 2016-05-02 ที่ เวย์แบ็กแมชชีน
กองพัฒนานักศึกษา เก็บถาวร 2024-09-15 ที่ เวย์แบ็กแมชชีน
กองคลัง
ศูนย์การจัดการนักศึกษาต่างชาติ
หน่วยงานพัฒนาและบริการวิชาการแก่สังคม

สำนักบริหารและจัดการทรัพย์สิน เก็บถาวร 2016-03-04 ที่ เวย์แบ็กแมชชีน
สำนักประสานงานโครงการส่งเสริมคุณภาพการศึกษาในโรงเรียนตำรวจตระเวนชายแดน
โรงพยาบาลสัตว์
โฮงยาปัจฉิมวัย
ศูนย์สุขภาพ
ศูนย์วิศวกรรมโยธา
สถาบันเศรษฐกิจ พลังงาน และสิ่งแวดล้อม
สถาบันความหลากหลายทางชีวภาพและสิ่งแวดล้อมเพื่อพัฒนาท้องถิ่นและอาเซียน
ศูนย์วิจัยและพัฒนาผลิตภัณฑ์ท้องถิ่น
ศูนย์อาเชียนและชาติพันธุ์ศึกษา
สำนักงานบริหารทรัพย์สินและจัดหารายได้
ศูนย์บริการรถจักรยาน GOGO
แหล่งข้อมูลอื่น

มหาวิทยาลัยราชภัฏเชียงราย
| ด ค กมหาวิทยาลัยราชภัฏเชียงราย |
| --- | --- | --- |
| ที่ตั้ง | เชียงราย |  |
| คณะ | คณะครุศาสตร์ • คณะวิทยาศาสตร์และเทคโนโลยี • คณะวิทยาการจัดการ • คณะมนุษยศาสตร์ • คณะเทคโนโลยีอุตสาหกรรม • คณะสังคมศาสตร์ • คณะรัฐศาสตร์และรัฐประศาสนศาสตร์ • คณะนิติศาสตร์ • คณะบัญชี • คณะสาธารณสุขศาสตร์ • คณะการท่องเที่ยวและการโรงแรม • คณะเทคโนโลยีดิจิทัล • คณะพยาบาลศาสตร์ |  |
| วิทยาลัย | วิทยาลัยการแพทย์พื้นบ้านและการแพทย์ทางเลือก |  |
| สถาบัน | สถาบันวิจัยและพัฒนา • สถาบันภาษาและกิจการต่างประเทศ • สถาบันถ่ายทอดเทคโนโลยีและนวัตกรรม • สถาบันการเรียนรู้ตลอดชีวิต • สถาบันความหลากหลายทางชีวภาพและสิ่งแวดล้อมเพื่อพัฒนาท้องถิ่นและอาเซียน • สำนักศิลปะและวัฒนธรรม |  |
| โรงเรียน | โรงเรียนสาธิตมหาวิทยาลัยราชภัฏเชียงราย |  |
| โรงพยาบาลสัตว์ | โรงพยาบาลสัตว์มหาวิทยาลัยราชภัฏเชียงราย |  |
| อื่น ๆ | ศูนย์การเรียนรู้เฉลิมพระเกียรติ รัชกาลที่ ๙ • สวนสมเด็จพระศรีนครินทร์เชียงราย |  |
หมวดหมู่ • โครงการ • สถานีย่อย
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
กีฬาแหลมทอง 1963

| --- | --- |
เมืองเจ้าภาพ: พนมเปญ
ประเทศ:  กัมพูชา
คำขวัญ: SPIRIT, FRIENDSHIP AND CELEBRATIONS (สปิริต มิตรภาพ และ การเฉลิมฉลอง)
ประเทศเข้าร่วม: 6 ประเทศ
นักกีฬาเข้าร่วม: 527 คน
กีฬา: 12 ชนิดกีฬา
พิธีเปิด: 14 ธันวาคม 2506 (2506-12-14)
พิธีปิด: 24 ธันวาคม 2506 (2506-12-24)
ประธานพิธีเปิด: พระบาทสมเด็จพระบรมนาถ นโรดม สีหมุนี
สนามกีฬาหลัก: พหุกีฬาสถานชาติโอลิมปิก
กีฬาแหลมทอง 1963 เคยถูกกำหนดให้เป็นกีฬาแหลมทองครั้งที่ 3 ซึ่งต้องจัดขึ้นโดยมีประเทศกัมพูชาเป็นเจ้าภาพจัดการแข่งขันที่กรุงพนมเปญ ในปี พ.ศ. 2506 แต่เมื่อถึงกำหนด กัมพูชาไม่สามารถจัดการแข่งขันได้ เนื่องจากระยะนั้นกัมพูชาได้ตัดสัมพันธไมตรีกับไทยกรณีพิพาทเรื่องเขาพระวิหารกับไทย ซึ่งกัมพูชาเห็นว่าประเทศไทย เป็นเจ้าของกีฬาแหลมทอง จึงไม่ยอมจัดการแข่งขันตามกำหนด ทำให้เจ้าภาพจัดการแข่งขันตกเป็นของประเทศลาว อย่างไรก็ตามลาวได้ขอถอนตัวเนื่องจากปัญหาด้านการเงิน ท้ายที่สุดแล้วการแข่งขันกีฬาแหลมทองครั้งที่ 3 จึงต้องเลื่อนออกไปจัดขึ้นในปี พ.ศ. 2508 ณ กัวลาลัมเปอร์ ประเทศมาเลเซีย 14 - 21 ธันวาคม พ.ศ. 2508 ในชื่อ กีฬาแหลมทอง 1965
เรือหลวงบางปะกง

| --- | --- |
เรือหลวงบางปะกง (FFG-456) ในปี 2552
ประวัติ
ประเทศไทย
ชนิด: เรือฟริเกตชุดเรือหลวงเจ้าพระยา (ฟริเกต ไทป์ 053 เฮชที ชั้นเจียงหู III)
ชื่อ: เรือหลวง บางปะกง
ตั้งชื่อตาม: แม่น้ำบางปะกง​
อู่เรือ: อู่ต่อเรือหูต่ง, เซี่ยงไฮ้
ปล่อยเรือ: 19 ตุลาคม พ.ศ. 2532
เดินเรือแรก: 25 กรกฎาคม พ.ศ. 2533
เข้าประจำการ: 20 กรกฎาคม พ.ศ. 2534
รหัสระบุ:   หมายเลขเอ็มเอ็มเอสไอ: 567015200  สัญญาณเรียกขาน: HSMB    หมายเลขตัวเรือ: FFG-456 
ลักษณะเฉพาะ
ขนาด (ระวางขับน้ำ)::  1.676 ตัน (เต็มที่ 1,924 ตัน)
ความยาว::  102.87 เมตร
ความกว้าง::  11.36 เมตร
กินน้ำลึก::  4.3 เมตร
กินน้ำลึก::  3.1 เมตร
ระบบพลังงาน::  4 × เครื่องจักรใหญ่ดีเซล CODAD MTU 30 V 1163 TB 83
ระบบขับเคลื่อน::  2 × ใบจักร ควบคุมด้วยระบบปรับพิทช์ใบจักร
ความเร็ว::  30 นอต (56 กิโลเมตรต่อชั่วโมง) สูงสุด
พิสัยเชื้อเพลิง::  3,500 ไมล์ทะเล (6,500 กิโลเมตร) ที่ 18 นอต (33 กิโลเมตรต่อชั่วโมง)
อัตราเต็มที่::  168
ระบบตรวจการและปฏิบัติการ::  1 × เรดาร์ตรวจการณ์พื้นน้ำ/อากาศ แบบ 354 Eye Shield 1 × เรดาร์ควบคุมการยิง แบบ 341 Rice Lamp 1 × เรดาร์ควบคุมการยิง แบบ 343 Sun Visor 1 × เรดาร์ควบคุมการยิง แบบ 352 Square Tie 1 × เรดาร์เดินเรือ Sperry Marine BridgeMaster E และ Furuno 1 × โซนาร์หัวเรือ SJD-5 1 × ระบบพิสูจน์ฝ่าย (IFF) (ติดตั้งคู่กับเรดาร์ แบบ 354) แบบ 651
สงครามอิเล็กทรอนิกส์และเป้าลวง::  1 × ระบบตรวจจับสัญญาณเรดาร์ แบบ 923-1 Jug Pair 1 × ระบบรบกวนสัญญาณเรดาร์ แบบ 981-2 noise jammer 2 × แท่นยิงเป้าลวง แท่นละ 26 ท่อยิง
ยุทโธปกรณ์::  2 × ปืนใหญ่เรือ 100 มม. แท่นคู่   8 × อาวุธปล่อยนำวิถี C-801   2 × ปืนใหญ่กล 37 มม. แท่นคู่   2 × จราดปราบเรือดำน้ำ RBU-1200
คำขวัญ::  พิทักษ์เอกราช พิฆาตไพรี
เรือหลวงบางปะกง (FFG-456) (อังกฤษ: HTMS Bangpakong) เป็นเรือลำที่สองในเรือฟริเกตชุดเรือหลวงเจ้าพระยา สังกัดกองเรือฟริเกตที่ 2 กองเรือยุทธการ ของกองทัพเรือไทย โดยใช้แบบของเรือฟริเกต แบบ 053 เฮชที ชั้นเจียงหู III ของจีน โดยเรือหลวงบางปะกง มีคำขวัญว่า พิทักษ์เอกราช พิฆาตไพรี
การออกแบบ

เรือหลวงบางปะกง มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต)  ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวงบางปะกง ใช้กำลังพลทั้งหมด 168 นาย ซึ่งรวมถึงนายทหาร 22 นาย
ชั้นเรือแบบ 053 เฮชที ซึ่งเป็นแบบเรือของเรือหลวงบางปะกงนั้น ติดตั้งปืนใหญ่เรือขนาด 100 มม./56 แบบ 79 แท่นคู่ ที่บริเวณส่วนหน้าและท้ายเรือ และปืนใหญ่กลแบบ 76 ขนาด 37 มม. แท่นคู่ จำนวนสี่กระบอก สำหรับการทำสงครามต่อต้านเรือดำน้ำ นอกจากนี้เรือได้แท่นยิงจรวดปราบเรือดำน้ำ แบบ 86 จำนวนสองแท่น และจรวดปราบเรือดำน้ำ BMB น้ำลึก จำนวนสองแท่น สำหรับสงครามผิวน้ำ เรือหลวงบางปะกงนั้นได้ติดตั้งเครื่องยิงขีปนาวุธต่อต้านเรือ C-801 แปดแท่นเป็นอาวุธหลักประจำเรือ
การออกแบบ > การปรับปรุงเพิ่มประสิทธิภาพ

ในเดือนสิงหาคม พ.ศ. 2563 กองทัพเรือไทยมีแผนที่จะปรับปรุงเรือแบบ 053 เฮชที สองลำ ได้แก่ เรือหลวงเจ้าพระยา และเรือหลวงบางปะกง ให้มีความทันสมัยเทียบเท่ากับเรือตรวจการณ์ไกลฝั่งสมัยใหม่ สำหรับแผนการปรับปรุงนี้ร่วมไปถึงการเปลี่ยนปืนขนาด 100 มม. เป็นปืนการอัพเกรดตามแผนรวมถึงการเปลี่ยนปืน 100 มม. เป็นปืนใหญ่เรืออัตโนมัติ 76/62 และเปลี่ยนปืนใหญ่กล 37 มม. ทั้งสี่กระบอก เป็นปืนใหญ่กล 30 มม. แบบยิงเร็ว พร้อมกับระบบอำนวยการรบและระบบตรวจการณ์ใหม่
การต่อเรือ

เรือหลวงบางปะกงได้รับการสั่งต่อพร้อมกันกับเรือลำอื่น ๆ ในเรือฟริเกตชุดเรือหลวงเจ้าพระยา รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยได้วางกระดูกงูในเดือนเมษายน พ.ศ. 2532 และปล่อยลงน้ำในวันที่ 25 กรกฎาคม พ.ศ. 2533 เพื่อทดสอบและส่งมอบ
เมื่อเรือเดินทางมาถึงประเทศไทยเพื่อส่งมอบ ได้มีการตรวจสอบคุณภาพและพบว่าตัวเรือยังไม่เป็นที่น่าพอใจในการทำไปใช้งานและจำเป็นจะต้องแก้ไขปรับปรุงเกี่ยวกับการควบคุมความเสียหายของตัวเรือ เมื่อได้ปรับปรุงในส่วนของส่วนควบคุมความเสียหายและส่วนอื่น ๆ ที่ต่ำกว่ามาตรฐานให้ได้มาตรฐานแล้วจึงได้นำเรือเข้าประจำการในกองทัพเรือไทยเมื่อวันที่ 20 กรกฎาคม พ.ศ. 2534
ภารกิจ

หลังจากเข้าประจำการ เรือหลวงบางปะกง และเรือพี่น้องอื่น ๆ ในชั้นเจ้าพระยามักถูกใช้เป็นเรือสำหรับฝึกและหมุนเวียนไปประจำการในภารกิจยามฝั่งเป็นประจำทุกเดือน
เมื่อวันที่ 23 เมษายน พ.ศ. 2562 เรือหลวงบางปะกง และเรือหลวงนเรศวรได้เข้าร่วมการสวนสนามทางเรือ นอกชายฝั่งเมืองชิงเต่า เนื่องในโอกาสครบรอบ 70 ปีกองทัพเรือกองทัพปลดปล่อยประชาชน
บรรณานุกรม

Gardiner, Robert; Chumbley, Stephen, บ.ก. (1995). Conway's All the World's Fighting Ships 1947–1995. Annapolis, Maryland, USA: Naval Institute Press. ISBN 1-55750-132-7.
Saunders, Cdre. Stephen (2004). Jane's Fighting Ships 2004-2005. Jane's Information Group. ISBN 978-0710626233.
Saunders, Stephen, บ.ก. (2009). Jane's Fighting Ships 2009-2010. Jane's Information Group. ISBN 9780710628886.
| ด ค กเรือฟริเกตชุดเรือหลวงเจ้าพระยา |
| --- | --- |
 เจ้าพระยา  บางปะกง  กระบุรี  สายบุรี 
 ก่อนหน้า: มกุฎราชกุมาร  ถัดไป: ชุดเรือหลวงพุทธยอดฟ้าจุฬาโลก 
 เรือรบในกองทัพเรือไทย 
เรือหลวงบางปะกง (FFG-456) แล่นคู่กับเรือ ยูเอสเอส ฮิกกินส์ (DDG-76) หลังการเสร็จสิ้นการฝึก PASSEX ในอ่าวไทย
เร็ว..แรงทะลุนรก 9

| เร็ว> .แรงทะลุนรก 9 |
| --- | --- |
ใบปิดภาพยนตร์
กำกับ: จัสติน ลิน
บทภาพยนตร์:   แดเนียล เคซีย์  จัสติน ลิน 
เนื้อเรื่อง:   จัสติน ลิน  อัลเฟรโด โบเตลโล  แดเนียล เคซีย์ 
สร้างจาก: ตัวละคร โดย แกรี สก็อตต์ ทอมป์สัน
อำนวยการสร้าง:   นีล เอช. มอริตซ์  วิน ดีเซล  จัสติน ลิน  เจฟฟรีย์ เคริสเชนบาม  โจ รอท  เคลย์ตัน ทาวน์เซนด์  ซาแมนทา วินเซนต์ 
นักแสดงนำ:   วิน ดีเซล  มิเชลล์ ราดรีเกซ  ไทรีส กิบสัน  คริส "ลูดาคริส" บริจส์  จอห์น ซีนา  นาทาลี เอ็มมานูเอล  จอร์ดานา บรูว์สเตอร์  ซุง กัง  ไมเคิล รูกเกอร์  เฮเลน เมียร์เรน  เคิร์ต รัสเซลล์  ชาร์ลีซ เทรัน 
กำกับภาพ: สตีเฟน เอฟ. วินดัน
ตัดต่อ:   ไดแลน ไฮสมิท  เคลลี มัตสึโมโตะ  เกรก ดอเรีย 
ดนตรีประกอบ: ไบรอัน ไทเลอร์
บริษัทผู้สร้าง:   ออริจินัลฟิล์ม  วันเรซฟิล์มส์  Perfect Storm Entertainment  Roth/Kirschenbaum Films  China Film Co.  
ผู้จัดจำหน่าย: ยูนิเวอร์แซลพิคเจอส์
วันฉาย:   19 พฤษภาคม ค.ศ. 2021 (2021-05-19) (นานาชาติ)    25 มิถุนายน ค.ศ. 2021 (2021-06-25) (สหรัฐ) 
ความยาว: 143 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 726.2 ล้านดอลลาร์สหรัฐ
ก่อนหน้านี้: เร็ว..แรงทะลุนรก 8 (2017)
ต่อจากนี้: เร็ว..แรงทะลุนรก 10 (2023)
เร็ว...แรงทะลุนรก 9 (อังกฤษ: F9 หรือ F9 The Fast Saga) เป็นภาพยนตร์อเมริกันแนวโลดโผนที่ออกฉายในปี ค.ศ. 2021 กำกับโดย จัสติน ลิน จากบทภาพยนตร์โดย แดเนียล เคซีย์และลิน เป็นภาพยนตร์ภาคต่อของ เร็ว...แรงทะลุนรก 8 (2017), เป็นภาพยนตร์ลำดับที่เก้าของภาพยนตร์ชุดหลักและภาพยนตร์ลำดับที่สิบในแฟรนไชส์ เร็ว...แรงทะลุนรก ภาพยนตร์แสดงนำโดย วิน ดีเซล, มิเชลล์ ราดรีเกซ, ไทรีส กิบสัน, คริส "ลูดาคริส" บริจส์, จอห์น ซีนา, นาทาลี เอ็มมานูเอล, จอร์ดานา บรูว์สเตอร์, ซุง กัง, ไมเคิล รูกเกอร์, เฮเลน เมียร์เรน, เคิร์ต รัสเซลล์และชาร์ลีซ เทรัน ใน เร็ว...แรงทะลุนรก 9 โดมินิค โทเรตโตและทีมของเขารวมตัวกันเพื่อหยุดยั้งแผนการทำลายล้างโลกซึ่งนำโดยเจคอบ น้องชายของโทเรตโต
ภาพยนตร์เรื่องที่เก้าและสิบได้วางแผนไว้ตั้งแต่ปี ค.ศ. 2014 ลินยืนยันว่าจะกำกับ เร็ว...แรงทะลุนรก 9 ในเดือนตุลาคม ค.ศ. 2017 โดยเป็นการหวนคืนสู่แฟรนไชส์อีกครั้ง ตั้งแต่เขากำกับ เร็ว...แรงทะลุนรก 6 (2013) เร็ว...แรงทะลุนรก 9 เป็นภาพยนตร์เรื่องแรกของแฟรนไชส์ ตั้งแต่ เร็วคูณ 2 ดับเบิ้ลแรงท้านรก (2003) ที่ไม่ได้เขียนบทโดย คริส มอร์แกน รายชื่อนักแสดงได้รับการยืนยันด้วยการเพิ่มซีนาในเดือนมิถุนายน ค.ศ. 2019 และการถ่ายทำเริ่มต้นในเดือนเดียวกันจนถึงเดือนพฤศจิกายน โดยถ่ายทำที่ลอนดอน, ลอสแอนเจลิส, ทบิลีซีและไทย
แต่เดิม เร็ว...แรงทะลุนรก 9 กำหนดฉายทั่วโลกโดย ยูนิเวอร์แซลพิคเจอส์ ในวันที่ 19 เมษายน ค.ศ. 2019 แต่ถูกเลื่อนฉายอยู่หลายครั้ง โดยครั้งแรกนั้นเนื่องจากการฉายของ เร็ว...แรงทะลุนรก ฮ็อบส์ & ชอว์ (2019) ต่อมาเนื่องจากวันฉายตรงกับ พยัคฆ์ร้ายฝ่าเวลามรณะ (2021) ของ เมโทร-โกลด์วิน-เมเยอร์ และการระบาดทั่วของโควิด-19 ภาพยนตร์ฉายรอบปฐมทัศน์ในเกาหลีใต้และฉายทั่วโลกในวันที่ 19 พฤษภาคม ค.ศ. 2021 และฉายในสหรัฐเมื่อวันที่ 25 มิถุนายน ภาพยนตร์ได้รับการตอบรับที่หลากหลาย โดยชมในเรื่องการแสดงโลดโผนและการกำกับของลิน แต่ติในเรื่องของฉากโลดโผนที่ไม่สมจริงและบทภาพยนตร์ที่เป็นสูตรสำเร็จ เร็ว...แรงทะลุนรก 9 ทำลายสถิติบ็อกซ์ออฟฟิศในช่วงการระบาดของไวรัสได้หลายรายการ ภาพยนตร์ทำเงินมากกว่า 726 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 2021 ภาคต่อมีกำหนดออกฉายวันที่ 19 พฤษภาคม ค.ศ. 2023
เรื่องย่อ

สองปีหลังเผชิญหน้ากับไซเฟอร์ โดมินิค ทอเร็ตโต และครอบครัวของเขาต้องเผชิญหน้ากับ "เจคอป" น้องชายของโดมินิคผู้ซึ่งเป็นมือสังหารและนักซิ่งระดับพระกาฬซึ่งมีความแค้นส่วนตัวกับโดมินิค โดยเจคอปได้ร่วมทีมกับไซเฟอร์ ศัตรูเก่าของโดมินิคทอเร็ตโต้
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
วิน ดีเซล รับบท โดมินิค ทอเร็ตโต
มิเชลล์ ร็อดริเกซ รับบท เล็ตตี้ ออร์ทิซ
จอร์ดาน่า บรูว์สเตอร์ รับบท มีอา ทอเร็ตโต
ไทรีส กิบสัน รับบท โรมัน เพียร์ซ
คริส บริจส์ รับบท เทจ ปาร์คเกอร์
จอห์น ซีนา รับบท เจคอป ทอเร็ตโต
นาตาลี แอมานุแอล รับบท แรมซีย์
ชาร์ลีซ เทรัน รับบท ไซเฟอร์
เฮเลน เมียร์เรน รับบท แม็กดาลีน ชอว์
เคิร์ต รัสเซลล์ รับบท นายโนบอดี
ซุง กัง รับบท ฮาน
ลูคัส แบล็ค รับบท ฌอน บอสเวลล์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เร็ว..แรงทะลุนรก 9
วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก 9
เว็บไซต์ทางการ
เร็ว..แรงทะลุนรก 9 ที่อินเทอร์เน็ตมูวีเดตาเบส
เร็ว..แรงทะลุนรก 9 ที่สยามโซน
เร็ว..แรงทะลุนรก 9 ที่ออลมูวี
เร็ว..แรงทะลุนรก 9 ที่รอตเทนโทเมโทส์
เร็ว..แรงทะลุนรก 9 ที่บ็อกซ์ออฟฟิศโมโจ
เร็ว..แรงทะลุนรก 9 เก็บถาวร 2021-10-06 ที่ เวย์แบ็กแมชชีน ที่เมทาคริติก
พระยาอุปกิตศิลปสาร (นิ่ม กาญจนาชีวะ)

| พระยาอุปกิตศิลปสาร   (นิ่ม กาญจนาชีวะ) |
| --- | --- |

เกิด: 10 พฤษภาคม พ.ศ. 2422
เสียชีวิต: 19 พฤษภาคม พ.ศ. 2484 (62 ปี)
สัญชาติ: ไทย
ชื่ออื่น: อ.น.ก., อุนิกา, อนึก คำชูชีพ
อาชีพ: นักเขียน, ผู้เชี่ยวชาญทางภาษา
มีชื่อเสียงจาก: ผู้ริเริ่มการใช้คำว่า “สวัสดี” สำหรับทักทาย, อาจารย์ใหญ่คนแรกของประเทศไทย, เป็นคนแต่งตำราเรียนภาษาไทยหลายเล่ม, เป็นคนแปลบทกลอนของกวีอังกฤษ โทมัส เกรย์ เป็นกลอนดอกสร้อย รำพึงในป่าช้า
พระยาอุปกิตศิลปสาร (นิ่ม กาญจนาชีวะ)  (10 พฤษภาคม พ.ศ. 2422 - 19 พฤษภาคม พ.ศ. 2484) เป็นนักเขียน ผู้เชี่ยวชาญทางภาษาไทย ท่านใช้นามปากกาหลายนาม ที่รู้จักกันแพร่หลาย คือ "ในอีกชื่อคือ “นิม", "อนึก คำชูชีพ" และเป็นผู้ริเริ่มคำทักทายคำว่า "สวัสดี" และยังเป็นผู้อุทิศร่างกายเพื่อการศึกษาทางการแพทย์หรือที่เรียกว่าอาจารย์ใหญ่ เป็นท่านแรกของประเทศไทย โดยกล่าวว่า "ฉันเป็นครู ตายแล้วขอเป็นครูต่อไป"
ประวัติ

พระยาอุปกิตศิลปสารมีนามเดิมว่า นิ่ม กาญจนาชีวะ เป็นบุตรของ นายหว่าง และ นางปลั่ง เกิดวันที่ 10 พฤษภาคม พ.ศ. 2422 ศึกษาหาความรู้ภาษาไทยเบื้องต้นที่วัดบางประทุนนอก อำเภอบางขุนเทียน จังหวัดธนบุรี (ปัจจุบันคือเขตบางขุนเทียน กรุงเทพมหานคร) และที่วัดประยุรวงศาวาสวรวิหาร ต่อมาได้บวชเป็นสามเณรและเป็นพระภิกษุที่วัดสุทัศนเทพวรารามราชวรมหาวิหาร สมเด็จพระวันรัต (แดง สีลวฑฺฒโน) เป็นพระอุปัชฌาย์ ระหว่างที่บวชได้ศึกษาพระธรรมวินัย จนสอบได้เปรียญธรรม 6 ประโยค และศึกษาวิชาครู
พระยาอุปกิตศิลปสารได้เริ่มเข้ารับราชการเป็นครูฝึกสอน ที่โรงเรียนฝึกหัดอาจารย์สายสวลี ต่อมาได้ย้ายไปสอนที่โรงเรียนสวนกุหลาบ วัดมหาธาตุ และ โรงเรียนฝึกหัดอาจารย์บ้านสมเด็จเจ้าพระยา นอกจากเป็นครูแล้ว พระยาอุปกิตศิลปสารยังเคยดำรงตำแหน่งข้าหลวงตรวจการ 
พนักงานกรมราชบัณฑิต หัวหน้าการพิมพ์แบบเรียน หัวหน้าแผนกอภิธานสยาม ปลัดกรมตำราและอาจารย์ประจำกรมศึกษาธิการ และได้เลื่อนยศบรรดาศักดิ์มาตามลำดับ จนวันที่ 1 มกราคม พ.ศ. 2467 จึงได้เลื่อนบรรดาศักดิ์เป็นพระยาอุปกิตศิลปสาร มีตำแหน่งในกระทรวงศึกษาธิการ ถือศักดินา 1,000 และมียศเป็นอำมาตย์เอก
พระยาอุปกิตศิลปสารเป็นผู้มีความรู้เชี่ยวชาญทางภาษาไทย ภาษาบาลี และวรรณคดีไทย อีกทั้งท่านยังเป็น อาจารย์พิเศษแผนกภาษาไทยและภาษาโบราณตะวันออกในคณะอักษรศาสตร์ แห่งจุฬาลงกรณ์มหาวิทยาลัย อาจารย์พิเศษสอนภาษาไทยในชุดครูมัธยม และเป็นกรรมการชำระปทานุกรม ท่านถึงแก่อนิจกรรมเมื่อวันที่ 19 พฤษภาคม พ.ศ. 2484
ผลงาน

ตำราไวยากรณ์ไทย 4 เล่ม ได้แก่ อักขรวิธี วจีวิภาค วากยสัมพันธ์ และ ฉันทลักษณ์
สงครามภารตะคำกลอน
คำประพันธ์บางเรื่อง
ผู้ที่ริเริ่มใช้คำว่า "สวัสดี"
กลอนสุภาพ พ่อแม่รังแกฉัน
กลอนดอกสร้อยรำพึงในป่าช้า (ปรับจาก Elegy Written in a Country Churchyard)
ได้รับการบรรจุเป็นแบบเรียนสำหรับนักเรียนชั้นมัธยมศึกษามานานนับ 10 ปี
สยามไวยากรณ์
เครื่องราชอิสริยาภรณ์

พ.ศ. 2460 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2457 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2470 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2476 –  เหรียญจักรพรรดิมาลา (ร.จ.พ.)
วัดเขียนเขต

| วัดเขียนเขต |
| --- | --- |


ชื่อสามัญ: วัดเขียนเขต (พระอารามหลวง)
ที่ตั้ง: ตำบลบึงยี่โถ อำเภอธัญบุรี จังหวัดปทุมธานี รหัสไปรษณีย์ 12130
ประเภท: พระอารามหลวงชั้นตรี ชนิดสามัญ
นิกาย: เถรวาท มหานิกาย
เจ้าอาวาส:  พระธรรมรัตนาภรณ์ (สมศักดิ์ โชตินฺธโร ป.ธ.5,น.ธ.เอก)
 สถานีย่อยพระพุทธศาสนา
วัดเขียนเขต หรือ ที่ประชาชนทั่วไปนิยมเรียกกันว่า วัดเขียน ตั้งอยู่ที่หมู่ที่ 2 ตำบลบึงยี่โถ อำเภอธัญบุรี จังหวัดปทุมธานี ริมฝั่งคลองรังสิตประยูรศักดิ์ ติดถนนรังสิต-นครนายก
ประวัติ

วัดเขียนเขต สร้างเมื่อปี พ.ศ. 2439 โดยหม่อมเขียน หม่อมในพระเจ้าวรวงศ์เธอเจ้าสายสนิทวงศ์เป็นผู้ถวายที่ดินเพื่อสร้างวัด แรกเริ่มนั้นวัดนี้เป็นเพียงสำนักสงฆ์ มีหลวงพ่อดำเป็นเจ้าสำนักโดยใช้วัสดุหาง่ายมาใช้ในการสร้างสำนัก เช่น นำเอาไม้ไผ่มาขัดเป็นพื้นหลังคา และฝาผนังทำด้วยหญ้า หม่อมเขียนพร้อมด้วยเครือญาติและประชาชนในท้องถิ่นเห็นความลำบากของพระเณรที่จำพรรษาอยู่ จึงได้ร่วมกันบริจาคทรัพย์สร้างกุฏิเป็นทรงไทยขึ้นใหม่รวม 6 หลัง เพื่อเป็นพุทธศาสนาสมบัติเป็นวัดชื่อ "วัดสาลีเขตาราม" ซึ่งมีความหมายว่า "อารามอันเป็นเนื้อนาบุญแห่งข้าว" (โดยไม่ทราบว่าใครเป็นผู้พระราชทานหรือให้นามวัดไว้) เนื่องจากวัดนี้ตั้งอยู่ในพื้นที่ทุ่งหลวงรังสิต ซึ่งเต็มไปด้วยข้าวกล้าและธัญญาหาร หลวงพ่อดำจึงเป็นเจ้าอาวาสองค์แรกของวัด
ในปี พ.ศ. 2445 หม่อมเขียนได้ทูลขอพระบรมราชานุญาต ขอพระราชทานวิสุงคามสีมา และได้รับพระบรมราชานุญาตเมื่อวันที่ 6 มีนาคม พ.ศ. 2445 (ร.ศ.121) และในปี พ.ศ. 2460 สมเด็จพระมหาสมณเจ้า กรมพระยาวชิรญาณวโรรส สกลมหาสังฆปรินายก ได้เสด็จมาพักที่วัดนี้ในคราวเสด็จตรวจการคณะสงฆ์จังหวัดธัญบุรี (สมัยนั้น) พันตรี ม.ร.ว. สุวพรรณ (ใหญ่) สนิทวงศ์ และพลเอกเจ้าพระยาวงษานุประพัทธ์ (ม.ร.ว. สท้าน สนิทวงศ์) ได้ทูลขอเปลี่ยนนามวัดใหม่ให้เหมาะสมกับผู้ที่ริเริ่มสร้างวัด คือ หม่อมเขียนซึ่งเป็นมารดา สมเด็จพระมหาสมณเจ้า กรมพระยาวชิรญาณวโรรสได้พิจารณาเห็นว่าหม่อมเขียนเป็นผู้ริเริ่มสร้างวัดโดยบริจาคทรัพย์ส่วนตัวกับทั้งได้บริจาคที่ดินของตนให้สร้างเป็นวัด พระองค์ทรงเปลี่ยนนาม "วัดสาลีเขตาราม" ให้ใหม่ว่า “วัดเขียนเขต”  ความหมาย คือ "อารามอันเป็นเนื้อนาบุญของหม่อมเขียน" วัดเขียนเขต (พระอารามหลวง) เป็นวัดที่มีความสำคัญทางประวัติศาสตร์ของอำเภอธัญบุรี ตั้งแต่สมัยสมบูรณาญาสิทธิราชกล่าวคือเป็นสถานที่ประกอบพิธีพิพัฒน์สัตยาญาณ โดยเจ้าเมืองธัญบุรีได้นำข้าราชการของ อำเภอรังสิต อำเภอคลอง อำเภอหนองเสือ และอำเภอลำลูกกา ดื่มน้ำสาบานที่อุโบสถวัดเขียนเขต โดยมีพระครูธัญญาเขตเขมากร (หลวงปู่ช้าง) เจ้าอาวาสวัดเขียนเขตขณะนั้นเป็นประธาน
วัดเขียนเขตถือว่าเป็นวัดที่มีความสำคัญกล่าวคือราชสกุลสนิทวงศ์ได้สร้างขึ้นและบริจาคทรัพย์ในบูรณปฏิสังขรเรื่อยมา และกาลต่อมาพระบรมวงศานุวงศ์ในรัชกาลปัจจุบันได้เสด็จมาในการถวายผ้าพระกฐินให้แก่วัดเขียนเขต
พ.ศ. 2515 สมเด็จพระเทพรัตนราชสุดาฯ สยามบรมราชกุมารี พร้อมด้วยสมเด็จพระเจ้าลูกยาเธอเจ้าฟ้าจุฬาภรณวลัยลักษณ์ได้เสด็จไปถวายผ้ากฐิน ณ วัดเขียนเขต
พ.ศ. 2526  สมเด็จพระเทพรัตนราชสุดาฯ สยามบรมราชกุมารี  ได้ทรงพระราชทานพระนามาภิไธยย่อ สธ. เพื่อประดิษฐานหน้าบันพระอุโบสถหลังใหม่
พ.ศ. 2526  พระเจ้าวรวงศ์เธอ พระองค์เจ้าโสมสวลี พระวรชายาในพลโทสมเด็จพระบรมโอรสาธิราช สยามมกุฎราชกุมาร (พระยศในขณะนั้น) เสด็จมาในการถวายผ้าพระกฐินเป็นการส่วนพระองค์
พ.ศ. 2530  พระเจ้าวรวงศ์เธอ พระองค์เจ้าโสมสวลี พระวรชายาในพลโทสมเด็จพระบรมโอรสาธิราช สยามมกุฎราชกุมาร (พระยศในขณะนั้น) เสด็จมาในการยกช่อฟ้าพระอุโบสถหลังเดิมที่ปฏิสังขรณ์ใหม่
ยกฐานะขึ้นเป็นพระอารามหลวง

พระครูศรีธัญญาภรณ์ เจ้าคณะตำบลลำผักกูด (สมณศักดิ์ในขณะนั้น) เจ้าอาวาสองค์ปัจจุบันได้ปรึกษาพุทธศาสนิกชน มีความเห็นชอบร่วมกันในอันที่จะยกฐานะวัดเขียนเขตขึ้นเป็นพระอารามหลวง เพื่อถวายพระเกียรติสมเด็จพระเทพรัตนราชสุดาฯ สยามบรมราชกุมารี  ซึ่งทรงมีพระราชศรัทธาพระราชทานพระนามาภิไธยย่อ สธ. ประดับหน้าบันพระอุโบสถหลังใหม่ ในวโรกาสที่เฉลิมพระชนมายุครบ 3 รอบ 36 พรรษา ในปี พ.ศ. 2534 ความทราบถึงฝ่าละอองธุลีพระบาท และได้ทรงพระกรุณาโปรดเกล้าฯ ให้ยกวัดเขียนเขตขึ้นเป็นพระอารามหลวงชั้นตรี ชนิดสามัญ ตั้งแต่วันที่ 11 ตุลาคม พ.ศ. 2534 เป็นต้นไป
รายนามเจ้าอาวาส

นับตั้งแต่ก่อตั้งวัดสาลีเขตารามจนกระทั่งยกฐานะเป็นวัดเขียนเขต (พระอารามหลวง) มีเจ้าอาวาสทั้งหมด 6 รูป ดังต่อไปนี้
| ที่ | ชื่อ | ตำแหน่ง | ปีที่ดำรงตำแหน่ง |
| --- | --- | --- | --- |
| 1. | หลวงพ่อดำ | เจ้าอาวาส | พ.ศ. 2439-2444 |
| 2. | พระครูธัญญาเขตเขมากร บวรสมณาจารย์ สังฆวาหะ (ช้าง) | เจ้าคณะ จ.ธัญญบุรี, เจ้าอาวาส | พ.ศ. 2445-2481 |
| 3. | พระครูธัญญวิจิตรเขมคุณ (เปลื้อง มาควิโก) | เจ้าคณะ อ.ธัญบุรี, เจ้าอาวาส | พ.ศ. 2482-2512 |
| 4. | พระครูอดุลธัญญาสาร (จู ฐานงฺกโร) | เจ้าอาวาส | พ.ศ. 2513-2515 |
| 5. | พระปลัดคุ่ย ธมมฺสีโล | เจ้าอาวาส | พ.ศ. 2516-2521 |
| 6. | พระธรรมรัตนาภรณ์ (สมศักดิ์ โชตินฺธโร) | ที่ปรึกษาเจ้าคณะภาค 1, เจ้าอาวาสพระอารามหลวง | พ.ศ. 2522-ปัจจุบัน |
เรือหลวงสายบุรี

| --- | --- |
เรือหลวงสายบุรี (FFG-458)  ในฐานทัพเรือสหรัฐซาเซโบะ ประเทศญี่ปุ่น
ประวัติ
ประเทศไทย
ชนิด: เรือฟริเกตชุดเรือหลวงเจ้าพระยา (ฟริเกต ไทป์ 053 เฮชที ชั้นเจียงหู III)
ชื่อ: เรือหลวงสายบุรี
ตั้งชื่อตาม: แม่น้ำสายบุรี​
อู่เรือ: อู่ต่อเรือหูต่ง, เซี่ยงไฮ้
ปล่อยเรือ: พ.ศ. 2533
เดินเรือแรก: 27 สิงหาคม พ.ศ. 2534
เข้าประจำการ: 4 สิงหาคม พ.ศ. 2535
รหัสระบุ:   หมายเลขเอ็มเอ็มเอสไอ: 567021200  สัญญาณเรียกขาน: HSMD    หมายเลขตัวเรือ: FFG-458 
ลักษณะเฉพาะ
ขนาด (ระวางขับน้ำ)::  1,676 ตัน (1,650 long ton) ปกติ 1,924 ตัน (1,894 long ton) เต็มที่
ความยาว::  103.2 เมตร (338 ฟุต 7 นิ้ว)
ความกว้าง::  11.3 เมตร (37 ฟุต 1 นิ้ว)
กินน้ำลึก::  3.1 เมตร (10 ฟุต 2 นิ้ว)
ระบบขับเคลื่อน::  4 × เครื่องจักรใหญ่ดีเซล MTU 20V1163 TB83 2 × ใบจักร ควบคุมด้วยระบบปรับพิทช์ใบจักร
ความเร็ว::  30 นอต (56 กิโลเมตรต่อชั่วโมง) สูงสุด
พิสัยเชื้อเพลิง::  3,500 ไมล์ทะเล (6,500 กิโลเมตร) ที่ 18 นอต (33 กิโลเมตรต่อชั่วโมง)
อัตราเต็มที่::  168
ระบบตรวจการและปฏิบัติการ::  ตอนที่ต่อเรือ  เรดาร์ตรวจการณ์พื้นน้ำ/อากาศ แบบ 354 Eye Shield  เรดาร์ตรวจการณ์พื้นน้ำ แบบ 352C Square Tie  เรดาร์ควบคุมการยิง แบบ 343 Sun Visor (สำหรับปืน 100 มม.)  เรดาร์ควบคุมการยิง แบบ 341 Rice Lamp (สำหรับปืน 37 มม.)  เรดาร์เดินเรือ Racal-Decca 1290 A/D ARPA  เรดาร์เดินเรือ Anritsu RA 71CA  ระบบพิสูจน์ฝ่าย (IFF) แบบ 651  ระบบอำนวยการรบ แบบ ZKJ-3 หรือ STN Atlas mini COSYS  โซนาร์ แบบ SJD-5A
สงครามอิเล็กทรอนิกส์และเป้าลวง::  ESM แบบ 923-1 intercept  ECM แบบ 981-3 deception jammer  2 × แท่นยิงเป้าลวง สะท้อนคลื่นเรดาร แบบ 945 GPJ
ยุทโธปกรณ์::  1–2 × ปืนใหญ่เรือ 100 มม./56 แบบ 79 แท่นคู่  4 × ปืนใหญ่กล 37 มม. แท่นคู่  8 × แท่นปล่อย C-802A SSM  2 × แท่นยิงจรวดปราบเรือดำน้ำ แบบ 86  2 × จรวดปราบเรือดำน้ำ BMB
อากาศยาน::  1 × เบลล์ 212
อุปกรณ์สนับสนุนการบิน::  ดาดฟ้าบิน
เรือหลวงสายบุรี (FFG-458)  (อังกฤษ: HTMS Saiburi) เป็นเรือลำที่สี่ในเรือฟริเกตชุดเรือหลวงเจ้าพระยา สังกัดกองเรือฟริเกตที่ 2 กองเรือยุทธการ ของกองทัพเรือไทย โดยใช้แบบของเรือฟริเกต แบบ 053 เฮชที ชั้นเจียงหู III ของจีน
การออกแบบ

เรือหลวงสายบุรี มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต) ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวงสายบุรี ใช้กำลังพลทั้งหมด 168 นาย ซึ่งรวมถึงนายทหาร 22 นาย
ชั้นเรือแบบ 053 เฮชที ซึ่งเป็นแบบเรือของเรือหลวงสายบุรีนั้น ติดตั้งปืนใหญ่เรือขนาด 100 มม./56 แบบ 79 แท่นคู่ ที่บริเวณส่วนหน้า และปืนใหญ่กลแบบ 76 ขนาด 37 มม. แท่นคู่ จำนวนสี่กระบอก สำหรับการทำสงครามต่อต้านเรือดำน้ำ นอกจากนี้เรือได้แท่นยิงจรวดปราบเรือดำน้ำ แบบ 86 จำนวนสองแท่น และจรวดปราบเรือดำน้ำ BMB น้ำลึก จำนวนสองแท่น สำหรับสงครามผิวน้ำ เรือหลวงสายบุรีนั้นได้ติดตั้งเครื่องยิงขีปนาวุธต่อต้านเรือ C-801 แปดแท่นเป็นอาวุธหลักประจำเรือ พร้อมด้วยสิ่งอำนวยความสะดวกสำหรับดาดฟ้าบิน และสามารถบรรทุกเฮลิคอปเตอร์ได้หนึ่งลำ